“Dis my unieke onderskeiding – die enigste minister ooit wat twéé keer teruggekom het kabinet toe,” vertel hy onlangs by ’n toerismeberaad in Kaapstad, minute ná hy ’n staande toejuiging gekry het.
En dít slaat hom vir ’n ses – dat die toerismebedryf hom so geesdriftig terugverwelkom as minister. Dalk is dit oor daar so bitter min in die portefeulje gebeur het in die jaar van sy afwe­sig­- heid . . .
“En hier kry ek nou die kans, en die groot verwelkomings ruk my aan die hart. Ek voel: hei, jy skuld dit aan hierdie Hoedspruit-gidse, álmal. So, die res van hierdie termyn is in my hande, ek moet die beste daarvan maak.”
Op die jaarlikse beraad van die G20-lande se toerismeministers (bekend as die T20) verlede Dinsdag in Buenos Aires, het Hanekom gesê hy is oortuig Suid-Afrika kan teen 2026 vir ’n miljoen Suid-Afrikaners werk skep in die toerismebedryf.
Op ’n paneelbespreking van die wêreldraad vir reis en toerisme (WTTC) se beraad het Hanekom beklemtoon dat makliker toegang tot Suid-Afrika – ’n verslapping in visumregulasies – die deur sal oopmaak vir groei in toerisme.
Derek Hanekom kry krediet daarvoor dat hy die man is wat einde 2016 die gety teen Zuma laat keer het op ’n vergadering van die ANC se nasionale uitvoerende komitee (NUK).
Hy was die eerste in die NUK met ’n beroep op Zuma om “die beste ding vir die land én die ANC te doen: tree uit.”
Die begrafnis het ontaard in die eerste openlike anti-Zuma-opstand. En die laaste strooi vir die president.
’n Nag later het Zuma vir Hanekom dramaties uit die kabinet geskop sonder om hom, soos gebruiklik, eers vooraf persoonlik in te lig.
Die jag op Hanekom is daarna oop verklaar. Hy is afgedank as voorsitter van die ANC se dissiplinêre komitee. Edward Zuma het hom uitgekryt as ’n “wit Afrikaner-askari”, opgevolg met ANN7 wat later askies moes sê oor hulle hom ’n apartheidsagent genoem het.
Hanekom wil hom nie uitlaat oor die Zuma-faksie wat nou van die Ramaphosa-presidentskap ’n balanseertoertjie maak nie.
“Dis nie my plek om iemand in die openbaar tereg te wys nie, maar dit wás ’n onvanpaste opmerking. Ek hoop hy besef dit self, want ons hét ’n konferensie gehad en daar wás besorgdheid oor alles wat in aanloop tot die konferensie gebeur en impak gehad het op die uitslae. Laat ek nie eens in daai rigting gáán nie . . .”
“Ek het dit ondersteun, ja. Ek het my sê gesê in die debat by die ANC-kongres. Maar die kongresbesluit én parlementêre mosie was genuanseerd. Nie: ons gaan onteien sonder vergoeding, kom wat wil, nie. Niks is nog finaal nie.”
“Hy het my geleer dat ons nooit moet moeg raak om onbaatsugtig te dien nie. Ek was lief vir daai man,” sê hy met ’n stem vol emosie.
As voorsitter van die ANC se dissiplinêre komitee het Derek Hanekom daartoe bygedra om die jeugliga-leier bekend vir sy ekstreme ondissipline in 2012 uit die ANC te skors.
“As openbare figuur is hy aanhitsend en verdelend. Dit help allermins ons nasionale projek om die samelewing te verenig en ’n gesamentlike visie te ontwikkel.”
“As Malema sy talente op beter maniere gebruik, minder kwaad wees oor alles, kan hy ’n groot bydrae tot die land maak.”
“Die laaste tyd was daar soveel wangedrag wat onder normale omstandighede dissiplinêr vasgevat sou gewees het. Noudat die stof rondom die nuwe president gaan lê het, gaan die dissipline in die party verskerp word. Ons sien reeds mense is versigtiger met wat hulle sê.”
Op Twitter volg jy ’n minister met hart en siel in sy portefeulje. Hy duik saam met haaie, spring van brûe af en bemark selfs Seepunt se sonsondergange.
. ’n Vergadering met die direkteur van waterwese sal hierdie week gehou word om kwessies aan te spreek.
Teen druktyd Maandag was daar nog geen teken van die beplande onwettige betogings nie. Volgens ’n provinsiale polisie­woord­voerder, het die polisie reeds vroegoggend twee mans met ’n bakkievrag vol motorbande in hegtenis geneem. Daar word geglo die mans sou die bande aan die brand steek om paaie af te sper tydens betogings.
Kry by 'n gesondheidswinkel aalwynsap en drink dit - dit werk soos 'n antihistamien deur inflammasie in die neus en keel te help verminder.
Smeer 'n bietjie petroleumjellie in jou neusgate. Dit klink dalk walglik, maar dit vang die stuifmeel op en keer so dat dit die slymvliese in die neus irriteer.
Eet minder suiwel, want dit help die vorming van slym aan. Jy gaan baie beter voel as jy minder suiwel eet.